CELEX: 51986PC0432
Language: el
Date: 1986-07-11
Title: Τροποποίηση της πρότασης κανονισμού του Συμβουλίου για τη θέσπιση κοινοτικού προγράμματος σχετικά με την ανάπτυξη ορισμένων μειονεκτικών περιοχών της Κοινότητας ( Πρόγραμμα STAR )

Αριθ. C 194/6                              Επίσημη Εφημερίδα των Ευρωπαϊκών Κοινοτήτων                          1.8.86
                                                                    II
                                                        (Προπαρασκευαστικές πράξεις)
                                                            ΕΠΙΤΡΟΠΗ
              Τροποποίηση της πρότασης κανονισμού (ΕΟΚ) του Συμβουλίου για τη θέσπιση κοινοτικού προγράμ­
              ματος σχετικά με την ανάπτυξη ορισμένων μειονεκτικών περιοχών της Κοινότητας (πρόγραμμα
                                                                 STAR) (')
                                                          CQM(86) 432 τελικό αναθ.
              (Υποβληθείσα από την Επιτροπή στο Συμβούλιο, δυνάμει της δευτέρας παραγράφου του άρθρου
                                              149 της συνθήκης ΕΟΚ, στις 11 Ιουλίου 1986)
                                                               (86/C 194/06)
              1. Διαγράφεται η ένατη αιτιολογική σκέψη.
              2. Η δέκατη και τελευταία αιτιολογική σκέψη αντικαθίσταται από το ακόλουθο κείμενο:
                  «ότι η κοινοτική παρέμβαση πρέπει να υλοποιηθεί υπό τη μορφή πολυετών προγραμμάτων που
                  καταρτίζουν οι αρμόδιες υπηρεσίες των ενδιαφερομένων κρατών μελών και ότι εναπόκειται στην
                  Επιτροπή, κατά την έγκριση των προγραμμάτων αυτών, να εξακριβώνει ότι τα επιτεύγματα στα
                  οποία αποβλέπουν τα εν λόγω προγράμματα είναι σύμφωνα με τον παρόντα κανονισμό,».
              3. Η παράγραφος 2 του άρθρου 6 αντικαθίσταται από το ακόλουθο κείμενο:
                  «Οι κατηγορίες των δικαιούχων της συνδρομής του Ταμείου είναι δυνατόν, για τις εργασίες που
                  αναφέρονται στο άρθρο 5, να είναι οι ακόλουθες: δημόσιες αρχές, φορείς τοπικής αυτοδιοίκησης,
                  διάφοροι οργανισμοί, επιχειρήσεις, συνεταιρισμοί ή ιδιώτες.»
              4. Το άρθρο 6 παράγραφος 3 στοιχείο α) αντικαθίσταται από το ακόλουθο κείμενο:
                  «Αποκλείεται η σώρευση των ενισχύσεων που χορηγούνται στα πλαίσια του παρόντος κοινοτικού
                  προγράμματος με τις ενισχύσεις που προβλέπονται στα πλαίσια άλλων διατάξεων του κανονισμού
                  του Ταμείου*».
              5. Η πέμπτη υποπερίπτωση του άρθρου 7 συμπληρώνεται ως εξής: «εξάλλου, η συμβολή του Ταμείου
                  στις μελέτες που προβλέπονται στο άρθρο 4 σημείο 2 στοιχείο α) δεν μπορεί να υπερβεί το 5 ο/ο
                  της συνολικής συμβολής στο πρόγραμμα,».
              6. Στο άρθρο 7 προστίθεται μία έβδομη και μία όγδοη υποπερίπτωση ως εξής:
                  «— στις περιπτώσεις που το κοινοτικό πρόγραμμα αναφέρεται σε περιοχές εκατέρωθεν ενός
                       κοινού συνόρου δύο κρατών μελών, τα εν λόγω κράτη μέλη φροντίζουν να εξασφαλίσουν τη
                       συμφωνία των προγραμμάτων παρέμβασης που θα εφαρμοστούν,
                   — η σύνταξη και η εφαρμογή του προγράμματος γίνονται κατά τρόπον ώστε να βρίσκονται σε
                       στενή συνεργασία με τις εθνικές και κοινοτικές πολιτικές και τα χρηματοδοτικά όργανα,
                       ιδιαίτερα δε με το Ευρωπαϊκό Κοινωνικό Ταμείο, την Ευρωπαϊκή Τράπεζα Επενδύσεων και
                       το Νέο Κοινοτικό Όργανο.»
              7. Στο παράρτημα, σημείο 4 στοιχείο δ), προστίθεται το ακόλουθο κείμενο:
                  «η περιγραφή αυτή πρέπει να συνοδεύεται από πληροφορίες σχετικά με τις προθέσεις των
                  εθνικών αρχών όσον αφορά τη χρησιμοποίηση πόρων που προέρχονται από άλλα χρηματοδοτικά
                  όργανα της Κοινότητας διαρθρωτικού χαρακτήρα*».
              (') ΕΕ αριθ. C 147 της 14. 6. 1986, σ. 4.